Hauteskundeak Lasarte-Orian

Hauteskundeak Lasarte-Orian artikuluan udalerri horretako azken hauteskundeen emaitzak eta azalpena ematen da.

Udaletxeko ordezkaritza 2011-2015 
2011ko maiatzaren 22ko udal hauteskundeetan PSE-EE alderdiak jaso zituen boto gehien, bigarren Bildu alderdia izan zen, hirugarren EAJ, laugarren PCLO herri plataforma eta bosgarrena PP alderdia.

PSE-EE alderdiak 7 zinegotzi lortu zituen, Bilduk 5, EAJk eta PCLO plataformak bina zinegotzi eta PPk bakarra. 2011ko ekainaren 11an egindako inbestidura ekitaldian Bildu, EAJ eta PCLOk bat egin eta Bilduko Pablo Barrio alkategaia hautatu zuten alkate, bere alderdiko zinegotzien 5 boto, eta EAJ eta PCLOren 4 zinegotzien botoari esker. EAJek zinegotziek alderdiaren irizpideei jarraituz, euren burua bozkatu behar zuten baina Bilduri eman zioten bozka .

2011ko udal hauteskundeak

2007ko udal hauteskundeak 
2007ko hauteskundeetan, PSE-EE izan zen alderdi bozkatuena. Ordurarte, bera izan zen udalerria gobernatu zuen bakarra. Eusko Abertzale Ekintza (EAE-ANV) bigarren indarra izan zen. Hala ere, PSE-EEtik urrun zegoen. EAEk 17 aulkietatik 3 zituen. EAJk 2 zinegotzi lortu zituen eta Plataforma Ciudadana de Lasarte-Oriak (PCLO) bat, baita Alderdi Popularrak, Ezker Batuaren eta Aralarren arteko koalizioak eta Eusko Alkartasunak.

2008ko uztailaren 10an, Lasarte-Oriako udaletxeko udalbatzak EAE taldearen disoluzioa onartu zuen, Baltasar Garzon epailearen autoari jaramon eginez. Ondorioz, taldearen aktibitatea bertan behera geratu zen. Geroztik, taldeko kideak zinegotzi ez adskritoak izatera pasa ziren 

2010 arte, Lasarte-Orian alkate bakarra egon zen: Ana Urtxuegia PSE-EEkoa, kargua 24 urtez mantendu zuena. Hasiera batean, 1986-1987 bitartean udalerri sortu berriko Kudeaketa Batzordeko presidentea izan zen eta 1987an, alkate izendatu zuten. Alkate moduan bost legislatura oso egin zituen eta seigarrenaren zati bat.

Ana Urtxuegiak uko egin zion alkate izateari Eusko Jaurlaritzak Txilen eta Perun duen delegaritzan izendatu zutenean ,

2010eko martxoaren 5ean, Jesús María Zaballos de Llanos PSE-EEkoa Lasarte-Oriako alkate izendatu zuten. Udalerriaren historiako bigarren alkatea izan zen eta lehen gizonezkoa. Alkatearen hautaketan, bere taldeko zortzi zinegotzik alde bozkatu zuten eta oposizioko 9 zinegotzien zuri bozkatu zuten. Gipuzkoako alkaterik gazteenetakoa bihurtu zen, 28 urte izanik. Lasarte-Oriako alkate berriak hil zuten Froilan Elespe izan zuen gogoan bere inbestidura saioan .

Kanpo estekak 

Euskal Herriko hauteskundeak herriaren arabera
Lasarte-Oriako politika